钦定古今图书集成/明伦汇编/氏族典/第167卷 > 《廖用贤尚友录》 > 干旺
## 钦定古今图书集成/明伦汇编/氏族典/第167卷 > 《廖用贤尚友录》 > 干旺

按《泉州府志》：“旺左千户所正千户。”

《坦斋通编》：干、于皆姓也。干，古寒切。《千姓编》云：“望出荥
阳、颍川。宋有干犨，晋有干宝，著《搜神记》。于本姓邘，周
武王邘叔之后，子孙去邑为于，汉有于定国，魏将军
于禁，望出东海、河南。”是于与干为二姓甚明。今《晋书
干宝传》书“干”作于，《文选》《晋武革命论》则云于令升，诸
书引《搜神记》则云于宝，《周礼注》则云干宝，字昼之差，
相承之久，遂至无辨，良可叹也。

《万姓统谱》：杨万里谈：晋于宝一吏，取《礼部韵书》下注“晋有干宝以进，曰：‘乃干宝，非于也’。”杨大喜，以为一字
师。然余家所藏宋板《晋书》《文选》俱作“于宝”，于令升及
《搜神记》《周礼注》亦俱作“于”，无有称干者。胡承之以为
字昼相承之讹，而取《干子书》为证。按《春秋》有干犨，后
汉有干吉，宝岂其后耶？然亦自有于定国，焉知宝之
不为其后也？陆法言《广韵》止引“干犨”而不及“宝。”何欤
孙盛《晋书》称宝撰《晋纪》及《搜神记》，而不及“干”字，恐未
可据。

郑樵《通志》。